
Referat Styremøte Nr. 3 - styreåret 26-27
Dato: 16 juni, 2026, Nordstrand Arena

Deltakende:	May Kristin Svenkerud, Tore Torgerssen, Bjarne Brudeli, Kristine Høgh, Anders Bjørkheim, Kristine Ekeberg-Andersen, Anne-Mette Platou Ophus, 	Mathias Markanovic
Forfall: 	Fenger Jørgen Grøn
Kontrollutvalget: 	Øystein Siggerud, Ingrid Viddal 
Administrasjonen: 	Kristian Gjerstadberget
 

Innkalling/agenda:

Styresak 13 - Godkjenning innkalling og referat. 
Styresak 14 - Daglig leder orienterer – fra administrasjonen 
Styresak 15 - Regnskap pr. 31.5.2026 
Styresak 16 - Ressursutvalg – Status - Hva er gjort siden sist - hva er kommende oppgaver. 
Styresak 17 - Niffen modellen – mål, plan, milepæler, gjennomføring og tidslinje
Styresak 18 - Eventuelt

Styresak 13	Godkjenning innkalling styremøte 3  

Vedtak:	
1. Styret godkjenner innkalling til styremøte 3, og referat fra styremøte 2, styreåret 2026-2027.
2. Daglig leder meldte inn en sak til eventuelt, og styret støttet at denne saken kunne behandles som en vedtakssak i dette møtet.

Enstemmig vedtatt

Styresak 14 	Daglig leder orienterer – fra administrasjonen 

Orienteringssak


Styresak 15 - Regnskap pr. 31.5.2026 

Styret gikk gjennom de viktigste budsjettpostene/nøkkeltall. Med spesielt fokus på de postene der vi ser et avvik pr. mai 2026. Styret ønsker å få presentert en mer detaljert oversikt i sitt kommende møte i august, samt at styreseminaret planlagt i september får klubbøkonomi som sin primære agendapost. Detaljert agenda til dette utarbeides i møtet i august. 


Vedtak:	
1. Styret tar regnskap pr. 31 mai til orientering.

Enstemmig vedtatt 


Styresak 16 	Status ressursgrupper 

Styreleder repeterte den foretrukne arbeidsmetodikk for arbeidet i ressursgrupper, LPS Hva er Last Planner® System? | Metier
Samt presenterte en mal denne rapporteringen skal gjøres i. 
Vedtak:	
1. Status fra ressursgrupper, vil bli et fast agendapunkt i alle styremøter videre, med oppdatering på: hva er gjort siden sist, og hva er kommende oppgaver og mål.   

Enstemmig vedtatt			


Styresak 17	Niffen modellen – mål, plan, milepæler, gjennomføring og tidslinje

Vedtak:	
1. Saken ble ikke behandlet. Styret vedtok at saksbehandlingen vil gjennomføres ved utsendelse av dokumentasjon til styret i løpet av to uker, for så å ha en sirkulerende behandling av saken via e-post/teams. Datoen for gjennomføring av klubbmøte med Niffen modellen som eneste agendapunkt er satt til den 30 august. 
	
Enstemmig vedtatt


Styresak 18	Eventuelt

Styret fikk presentert et utkast til en nettside/digital plattform som viser Nordstrand Kunstgress delt opp i kvadratmeter, der enkeltpersoner og bedrifter kan kjøpe «sin kvm» til støtte for rehabilitering av området. Det er pr. i dag utskifting av gress, og det vil videre rehabiliteres øvrig grunn med nye granulatfangere, samt etableres en «tufte» park i kommunens regi. Klubben har, parallelt med kommunens rehabilitering, planlagt bygging av nytt TV – tårn (tidligere saksbehandlet i styret) samt installere et vanningsanlegg. Det er til støtte for disse to prosjektene det etableres en salgskampanje.

Vedtak:	
1. Styret støtter administrasjonen og styrets representant Tore Torgersen forslag om å gjennomføre en salgskampanje til inntekt for den kommende/pågående rehabilitering av Niffen (fotballarena) 
2. Styret ber administrasjonen og Tore Torgersen om å utrede ferdig det endelige konseptet, basert på de innspill styret ga i møtet. 
3. Styret ber administrasjonen og Tore Torgersen om å ferdigstille konseptet og iverksette salgskampanjen. 

Enstemmig vedtatt





Kristian Gjerstadberget /s/

Styremøte 3 i styreåret 2026 – 2027 – Dato 16 mai 2026 – Nordstrand Arena

